Euroopan parlamentin lainsäädäntöpäätöslauselma ehdotuksesta neuvoston asetukseksi julkisyhteisöjen rahoitusaseman valvonnan sekä talouspolitiikan valvonnan ja koordinoinnin tehostamisesta annetun neuvoston asetuksen (EY) N:o 1466/97 muuttamisesta (KOM(2005)0154 - C6-0119/2005 - 2005/0064(SYN))



Virallinen lehti nro 124 E , 15/05/2006 s. 0517 - 0520



P6_TA(2005)0231 Rahoitusaseman valvonta sekä talouspolitiikan valvonta ja koordinointi **I Euroopan parlamentin lainsäädäntöpäätöslauselma ehdotuksesta neuvoston asetukseksi julkisyhteisöjen rahoitusaseman valvonnan sekä talouspolitiikan valvonnan ja koordinoinnin tehostamisesta annetun neuvoston asetuksen (EY) N:o 1466/97 muuttamisesta (KOM(2005)0154 — C6-0119/2005 — 2005/0064(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(2005)0154) [1], - neuvoston kuultua sitä EY:n perustamissopimuksen 252 artiklan ja 99 artiklan 5 kohdan mukaisesti (C6-0119/2005), - ottaa huomioon työjärjestyksen 51 artiklan, - ottaa huomioon talous- ja raha-asioiden valiokunnan mietinnön (A6-0168/2005), 1. hyväksyy komission ehdotuksen sellaisena kuin se on tarkistettuna; 2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti; 3. pyytää neuvostoa sisällyttämään parlamentin hyväksymät tarkistukset yhteiseen kantaan, jonka se vahvistaa EY:n perustamissopimuksen 252 artiklan a kohdan mukaisesti; 4. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 5. vaatii aloittamaan neuvottelumenettelyn, jos neuvosto aikoo poiketa parlamentin hyväksymästä sanamuodosta; 6. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 7. kehottaa puhemiestä välittämään parlamentin kannan neuvostolle ja komissiolle. Tarkistus 1 Johdanto-osan 2 a kappale (uusi) (2 a) Finanssipoliittisen säännöstön täytäntöönpano, talouspolitiikkojen seuranta ja koordinointi ja niiden uskottavuus perustuu julkista taloutta koskevien tilastojen laatuun, luotettavuuteen ja oikea-aikaisuuteen. Tilastojen laatu kansallisella ja yhteisön tasolla on varmistettava sekä kansallisten tilastokeskusten että Eurostatin riippumattomuuden, koskemattomuuden ja vastuullisuuden takaamiseksi. Tarkistus 2 Johdanto-osan 2 b kappale (uusi) (2 b) Komission olisi verrattava keskenään jäsenvaltioiden sille toimittamia lukuja ja kansallisten keskuspankkien EKP:lle toimittamia kertomuksia. Tarkistus 3 1 artiklan 1 kohta 2 a artikla (asetus (EY) N:o 1466/97) Tarkistus 4 1 artiklan 2 a kohta (uusi) 4 artiklan 1 kohta (asetus (EY) N:o 1466/97) (2 a) Korvataan 4 artiklan 1 kohta seuraavasti: "1. Vakausohjelmat on toimitettava 1 päivään maaliskuuta 1999 mennessä. Sen jälkeen on toimitettava tarkistetut ohjelmat vuosittain kahden vuoden ajan. Jäsenvaltion, joka ottaa käyttöön yhteisen rahan myöhemmässä vaiheessa, on toimitettava vakausohjelma kuuden kuukauden kuluessa siitä, kun neuvosto on tehnyt päätöksensä jäsenvaltion osallistumisesta yhteiseen rahaan." Tarkistus 5 1 artiklan 3 kohdan a alakohta 5 artiklan 1 kohdan 1 alakohta (asetus (EY) N:o 1466/97) 1. Komission ja perustamissopimuksen 114 artiklassa määrätyn komitean arvioiden perusteella neuvosto tutkii osana 99 artiklassa tarkoitettua monenvälistä valvontaa, onko lähentymisohjelmassa esitetty sopeuttamisura riittävän kunnianhimoinen, ovatko ohjelman perustana olevat taloutta koskevat oletukset realistisia ja ovatko toteutetut ja/tai ehdotetut toimenpiteet riittäviä julkistalouden keskipitkän aikavälin tavoitteeseen tähtäävälle sopeuttamisuralle pääsemiseksi. Arvioidessaan julkistalouden keskipitkän aikavälin tavoitteeseen tähtäävää sopeuttamisuraa neuvosto tarkastelee, pyrkiikö kyseinen jäsenvaltio parantamaan vuosittain vähintään vähimmäismäärän verran suhdannetasoitettua rahoitusasemaansa, josta on jo vähennetty kertaluonteisten ja väliaikaisten toimenpiteiden vaikutus, ja pyrkiikö se suurempaan parannukseen taloudellisesti hyvinä aikoina. Neuvoston on otettava huomioon myös sellaisten suurten rakenneuudistusten täytäntöönpano, joilla on välittömiä pitkän aikavälin kustannussäästövaikutuksia, mukaan luettuna potentiaalisen kasvun paraneminen, ja joilla sen vuoksi on todennettavissa oleva vaikutus julkisen talouden pitkän aikavälin kestävyyteen. 1. Komission ja perustamissopimuksen 114 artiklassa määrätyn komitean arvioiden perusteella neuvosto tutkii osana 99 artiklassa tarkoitettua monenvälistä valvontaa, onko lähentymisohjelmassa esitetty sopeuttamisura riittävän kunnianhimoinen, ovatko ohjelman perustana olevat taloutta koskevat oletukset realistisia ja ovatko toteutetut ja/tai ehdotetut toimenpiteet riittäviä julkistalouden keskipitkän aikavälin tavoitteeseen tähtäävälle sopeuttamisuralle pääsemiseksi. Tätä tarkoitusta varten komissio tekee varainhoidon tarkastuskäyntejä jäsenvaltioissa. Arvioidessaan julkistalouden keskipitkän aikavälin tavoitteeseen tähtäävää sopeuttamisuraa neuvosto tarkastelee, pyrkiikö kyseinen jäsenvaltio parantamaan vuosittain vähintään vähimmäismäärän verran suhdannetasoitettua rahoitusasemaansa, josta on jo vähennetty kertaluonteisten ja väliaikaisten toimenpiteiden vaikutus, ja pyrkiikö se suurempaan parannukseen taloudellisesti hyvinä aikoina. Neuvoston on otettava huomioon myös sellaisten suurten rakenneuudistusten täytäntöönpano, joilla on välittömiä pitkän aikavälin kustannussäästövaikutuksia, mukaan luettuna potentiaalisen kasvun paraneminen, ja joilla sen vuoksi on todennettavissa oleva vaikutus julkisen talouden pitkän aikavälin kestävyyteen. Tarkistus 6 1 artiklan 3 kohdan b alakohta 5 artiklan 2 kohta (asetus (EY) N:o 1466/97) b) Korvataan 2 kohdassa olevat sanat "kahden kuukauden" sanoilla "kolmen kuukauden". b) Korvataan 2 kohta seuraavasti: "2. Neuvosto tutkii 1 kohdan mukaisesti vakausohjelman viimeistään kolmen kuukauden kuluttua siitä, kun ohjelma on sille toimitettu. Komission suosituksesta ja 114 artiklassa määrättyä komiteaa kuultuaan neuvosto antaa lausunnon ohjelmasta. Jos neuvosto 99 artiklan mukaisesti katsoo, että ohjelman tavoitteita ja sisältöä on vahvistettava, erityisesti mitä tulee taloudellisesti hyvinä aikoina asetetulle keskipitkän aikavälin budjettitavoitteelle tähtäävän sopeuttamisuran parantamiseen, se kehottaa antamassaan lausunnossa kyseistä jäsenvaltiota mukauttamaan ohjelmansa." Tarkistus 7 1 artiklan 3 a kohta (uusi) 6 artiklan 1 kohta (asetus (EY) N:o 1466/97) (3 a) Korvataan 6 artiklan 1 kohta seuraavasti: "1. Osana 99 artiklan 3 kohdan mukaista monenvälistä valvontaa neuvosto seuraa vakausohjelmien toteuttamista osallistuvien jäsenvaltioiden antamien tietojen sekä komission ja 114 artiklan mukaisen komitean arvioiden perusteella erityisesti havaitakseen toteutuneet tai ennakoidut merkittävät poikkeamat julkistalouden ylijäämälle/alijäämälle vakausohjelmassa asetetusta keskipitkän aikavälin tavoitteesta tai siihen tähtäävästä sopeuttamisurasta ja julkistalouden velkasuhteen arvioidusta kehityksestä." Tarkistus 8 1 artiklan 3 b kohta (uusi) 6 artiklan 2 kohta (asetus (EY) N:o 1466/97) (3 b) Korvataan 6 artiklan 2 kohta seuraavasti: "2. Jos neuvosto toteaa julkisyhteisöjen rahoitusaseman poikkeavan merkittävästi keskipitkän aikavälin tavoitteesta tai siihen tähtäävästä sopeuttamisurasta tai julkistalouden velkasuhteen arvioidusta kehityksestä, se antaa ennakkovaroituksena liiallisen alijäämän syntymisen estämiseksi kyseiselle jäsenvaltiolle 99 artiklan 4 kohdan mukaisen suosituksen tarvittavien sopeuttamistoimien toteuttamiseksi." Tarkistus 9 1 artiklan 3 c kohta (uusi) 6 artiklan 3 kohta (asetus (EY) N:o 1466/97) (3 c) Korvataan 6 artiklan 3 kohta seuraavasti: "3 Jos neuvosto myöhemmässä seurannassaan toteaa, että julkisyhteisöjen rahoitusasema edelleen tai enenevästi poikkeaa julkistalouden keskipitkän aikavälin tavoitteesta tai siihen tähtäävästä sopeuttamisurasta tai julkistalouden velkasuhteen arvioidusta kehityksestä, neuvosto antaa perustamissopimuksen 99 artiklan 4 kohdan mukaisesti kyseiselle jäsenvaltiolle suosituksen välittömien oikaisutoimien toteuttamiseksi ja voi kyseisen artiklan mukaisesti julkistaa suosituksensa." [1] Ei vielä julkaistu virallisessa lehdessä. --------------------------------------------------